b'\n_START_ARTICLE_\nPereinamoji reakcija\n_START_PARAGRAPH_\n\xe2\x80\x8e_NEWLINE_Pereinamoji reakcija \xe2\x80\x93 viena i\xc5\xa1 l\xc4\x85stelinio kv\xc4\x97pavimo reakcij\xc5\xb3, vykstanti mitochondrij\xc5\xb3 matrikse. Taip pavadinta d\xc4\x97l to, kad sujungia glikoliz\xc4\x97s ir Krebso ciklo reakcijas. \xc5\xa0ios reakcijos metu piruvatas (C_3 H_4 O_3) paver\xc4\x8diamas \xc4\xaf du anglies atomus turin\xc4\x8di\xc4\x85 acetilo grup\xc4\x99, kuri prijungiama prie kofermento A (CoA). Susidar\xc4\x99s junginys vadinamas acetil-CoA. Be to, i\xc5\xa1siskiria anglies dioksidas. Pereinamosios reakcijos metu i\xc5\xa1 piruvato elektronus paima dehidrogenaz\xc4\x97, kurios kofermentas yra NAD^+. Kad suskilt\xc5\xb3 visi i\xc5\xa1 vienos gliukoz\xc4\x97s molekul\xc4\x97s susidar\xc4\x99 produktai, reakcija turi vykti du kartus. Acetil-CoA toliau dalyvauja Krebso ciklo reakcijose, o NADH ne\xc5\xa1a daug energijos turin\xc4\x8dius elektronus \xc4\xaf elektron\xc5\xb3 perna\xc5\xa1os sistem\xc4\x85. Pereinamoji reakcija gali b\xc5\xabti apra\xc5\xa1oma taip:_NEWLINE_Piruvatas + CoA + NAD\xe2\x81\xba \xe2\x87\x92 Acetil-CoA + CO\xe2\x82\x82 + NADH'